b'\n_START_ARTICLE_\nKansankomissaari\n_START_PARAGRAPH_\nKansankomissaari (ven. \xd0\x9d\xd0\xb0\xd1\x80\xd0\xbe\xd0\xb4\xd0\xbd\xd1\x8b\xd0\xb9 \xd0\xba\xd0\xbe\xd0\xbc\xd0\xb8\xd1\x81\xd1\x81\xd0\xb0\xd1\x80, Narodnyi komissar, k\xc3\xa4yt\xc3\xb6ss\xc3\xa4 oli lyhenne Narkom) oli vuosina 1917\xe2\x80\x931946 Neuvosto-Ven\xc3\xa4j\xc3\xa4ll\xc3\xa4 ja Neuvostoliitossa ja muissa alueen kommunistisissa valtioissa k\xc3\xa4ytetty nimitys hallituksen j\xc3\xa4senest\xc3\xa4. Hallituksen nimitys oli kansankomissaarien neuvosto (lyh. SovNarKom) ja ministeri\xc3\xb6it\xc3\xa4 kutsuttiin kansankomissariaateiksi._NEWLINE_Vuonna 1946 Stalinin p\xc3\xa4\xc3\xa4t\xc3\xb6ksell\xc3\xa4 Neuvostoliitto alkoi k\xc3\xa4ytt\xc3\xa4\xc3\xa4 kansainv\xc3\xa4lisen k\xc3\xa4yt\xc3\xa4nn\xc3\xb6n mukaista termi\xc3\xa4 ministeri.'